open-index/open-wikipedia-markdown huggingface dataset:
Կլյուչբորկ

**Կլյուչբորկ** (, ), քաղաք Լեհաստանում։ Օպոլեի վոևոդության Կլյուչբորկի շրջանի (պովյատի) վարչական կենտրոնն է, ունի քաղաքային-գյուղական համայնքի (գմինայի) կարգավիճակ։ Երկաթուղային կարևոր հանգույց է. Կլյուչբորկում Կատովիցեից եկող երկաթուղին ճյուղավորվում է, մի ճյուղը ուղղվում է դեպի արևմուտք՝ Վրոցլավ, մյուսը՝ դեպի հյուսիս՝ Պոզնան։ Զբաղեցնում է 12,35 կմ² տարածք։ 2015 թվականի հունիսի տվյալներով բնակչության թվաքանակը եղել է 24.377:

## Քույր քաղաքներ
Կլյուչբորկը բարեկամական սերտ կապեր է հաստատել հետևյալ քաղաքների հետ.

* , Բադ Դյուրքհայմ
* , Բերեժանի
* , Ուելս
* , Ձերժոնյուվ

## Անվանի անձինք
* Գուստավ Ֆրայտագ (1816–1895), գերմանացի  թատերագիր, վիպասան
* Դավիդ Լեշեկ (1971), ռեժիսոր
* Սամուել Կրելիուս (1660–1747), փիլիսոփա, աստվածաբան
* Յան Ձերժոն (1811–1906), ժամանակակից մեղվաբուծության հիմնադիր, մեղուների պարտենոգենեզի (կուսածնության) հայտնաբերող, շրջանակավոր փեթակի հայտնագործող
* Հայնց Պիոնտեկ (1925–2003), գերմանացի գրող
* Էդիտա Գուռնյակ (ծնվ. 1972), երգչուհի

## Պատկերասրահ

Kluczbork - Ratusz 01.jpg|Ռատուշան
Kluczbork - Rynek 02.JPG|Շուկան
Muzeum ul. Zamkowa 10 26 września 2013 01.jpg|Թանգարանը
Klasztor elżbietanek - Dom Sióstr św. Józefa w Kluczborku ul. Klasztorna 3. bertzag (6).JPG|Վանքը
Kluczbork 0003 - kościół Chrystusa Zbawiciela.jpg|Սուրբ Սալվատոր եկեղեցին
Kamienica, Ściegiennego 11, Kluczbork.JPG|Հին շինություն
Wieza Kluczbork.jpg|Աշտարակը
WK15 Kluczbork (19) Lichen99.jpg|Կայարանը


## Ծանոթագրություններ

## Գրականություն
* Heidenfeld: *Chronik der Stadt Kreuzburg, von Begründung derselben bis auf die neueste Zeit.* Verlag E. Thielmann, Kreuzburg 1861. (Digitalisat).
* Felix Triest: *Topographisches Handbuch von Oberschlesien*. Breslau 1865, S. 148–154.
* Johannes Justin Georg Carl Heinrich Koelling: *Presbyterologie, das ist ausführliche Geschichte der Pastoren und Prediger des Kirchenkreises Creuzburg*. Creuzburg 1867 (Digitalisat).
* Horst Fuhrmann: *„Fern von gebildeten Menschen“. Eine oberschlesische Kleinstadt um 1870.* C.&nbsp;H. Beck, München 1989, ISBN 3-406-33984-0.
* *Heinz Pionteks Kreuzburg.* In: Horst Fuhrmann: *Wurzeln und Werk eines Dichters aus Oberschlesien.* Dülmen 1985, S. 13–22.
* Walter Wicclair: *Von Kreuzburg bis Hollywood.* (mit einem Nachwort von Curt Trepte) Henschel, Berlin 1975.
* William Hilsley: *Musik hinterm Stacheldraht. Tagebuch eines internierten Musikers 1940–1945*, Ulrich Bornemann, Karlhans Kluncker, Rénald Ruiter (Hrsg.), Verlag für Berlin-Brandenburg, Potsdam 1999, ISBN 3-932981-48-0. Zu diesem Buch gibt es auch eine CD mit dem Titel *Musik hinterm Stacheldraht*.

## Արտաքին հղումներ
* Քաղաքի պաշտոնական կայքէջը

Կատեգորիա:Բնօրինակում անաղբյուր հոդվածներ
Կատեգորիա:Լեհաստանի բնակավայրեր
Կատեգորիա:Լեհաստանի քաղաքներ
Ռենե թագավորի արկղիկ

[thumb|180px|«Երաժշտություն», [Դանթե Գաբրիել Ռոսսետտի, արկղիկի տախտակադրվագ]]

**Ռենե թագավորի արկղիկ** կամ **«Ռենե թագավորի մեղրամսի» արկղիկ**, 1860-1862 թվականներին Ուիլյամ Մորիսի ընկերության՝ կաղնուց ստեղծած արկղիկ՝ դրվագավորված Դանթե Գաբրիել Ռոսսետտիի, Էդվարդ Բերն-Ջոնսի, Ֆորդ Մեդոքս Բրաունի և Վել Պրինսեպի հեղինակած նկարազարդ այլ փայտից տախտակներով։ Տախտակադրվագներում պատկերազարդված է արքա Ռենե Անժուացու և նրա երկրորդ կնոջ՝ Ժաննա դը Լավալի ռոմանտիկ պատմությունը։ Նկարիչները մեծ մասամբ առաջնորդվել են Վալտեր Սքոթի «Կառլոս Համարձակ, կամ Աննա Գեյերշտայնցի՝ Մշուշի կույս» վեպում թագավորի պատկերմամբ։ Ներկայումս արկղիկը պահպանվում է Վիկտորիայի և Ալբերտի թանգարանի հավաքածուում։

Այս արկղիկի անվանումը, միգուցե և դիտավորյալ, շփոթություն է առաջացնում. դա թագավորին պատկանող արկղիկ չէ, այլ փորձ է՝ ստեղծելու երևակայական առարկա՝ արկղիկ, որը արքան կարող էր պատվիրած լինել իր և կնոջ՝ Ժաննայի մեղրամսի համար (այդպիսի արկղիկ Վալտեր Սքոթը երբևէ չի հիշատակել)։

Արկղիկը Մորիսին պատվիրել է ճարտարապետ Ջոն Սեդոնը։ Նա նաև մշակել է արկղիկի կառուցվածքը, դրվագազարդումը և մետաղական մասը։ Արկղիկը եղել է Սեդոնի անձնական օգտագործման և ճարտարապետական քարտեզների պահպանման համար։ «Ռենե թագավորի մեղրամսի» թեմայի պատկերման գաղափարը պատկանել է Ֆորդ Մեդոքս Բրաունին։ Պրեռաֆայելիտները հաճախ են անդրադարձել այդ սյուժեին, քանի որ այն արտացոլել է ասպետական սերը, ինչպես նաև արվեստի ու արհեստի տարբեր ձևեր։ Ֆորդ Մեդոքս Բրաունը մշակել է «Ճարտարապետություն» ներկայացնող տախտակադրվագը, «Գեղանկարչություն» և «Քանդակագործություն» տախտակադրվագներն ստեղծել է Էդվարդ Բերն-Ջոնսը, իսկ Դանթե Գաբրիել Ռոսսետտին ստեղծել է «Երաժշտությունը» (որի հիման վրա նա հետագայում ամբողջական նկար է ստեղծել) և «Այգեգործություն»։ Մի քանի փոքր դրվագանկար ստեղծել է Վել Պրինսեպը (1838-1904)։ «Խեցեգործություն», «Ջուլհակություն», «Ապակեգործություն», «Դարբնություն» (որտեղ դարբնի դերում պատկերված է Ուիլյամ Մորիսը) դրվագների հեղինակը նշված չէ։ Մորիսը մշակել է բոլոր տախտակադրվագների դեկորատիվ ֆոնը։ Հետագայում Ուիլյամ Մորիսը նկարիչների հետ կրկնել է չորս հիմնական նկարազարդումները ապակենկարների շարքում, որոնք ներկայումս կրկին գտնվում են Վիկտորիայի և Ալբերտի թանգարանում։

Պատկեր:King Rene-s Honeymoon 1864.jpg|Ֆորդ Մեդոքս Բրաուն, «Ռենե թագավորի մեղրամսի» արկղիկ, 1864 (նույն թեմայով ստեղծագործություն)
Պատկեր:Dante Gabriel Rossetti - King René's Honeymoon - Music (oil).jpg|«Երաժշտություն» (կտավ, յուղաներկ), Դանթե Գաբրիել Ռոսսետտի, 1864
Պատկեր:Dante Gabriel Rossetti - King René's Honeymoon - Music (drawing).jpg|«Երաժշտություն» դրվագի էսքիզ, Դանթե Գաբրիել Ռոսսետտի
Պատկեր:Dante Gabriel Rossetti - Gardening (Spring).jpg|«Այգեգործություն» դրվագի էսքիզ, (Դանթե Գաբրիել Ռոսսետտի), դարձել է առանձին ստեղծագործություն


## Ծանոթագրություններ

## Արտաքին հղումներ
* «Ռենե թագավորի մեղրամսի» արկղիկ

Կատեգորիա:Պրեռաֆայելիտներ
Մորբիի կամրջի փլուզում

**[[Մորբի]]ի հետիոտնային [[Կախովի կամուրջ|կախովի կամրջի]] փլուզումը** տեղի է ունեցել Մաչչհու գետի վրա 2022 թվականի հոկտեմբերի 30-ին, Հնդկաստանի Գուջարաթ նահանգում։ Այդ պահին կամրջի վրա եղել է մոտ 500 մարդ։ Նախնական տվյալներով՝ առնվազն 132 մարդ մահացել է, սակայն, NDTV-ն հաղորդում է 141 զոհվածի և 177 փրկվածի մասին։

## Նախապատմություն
230 մետր երկարությամբ հետիոտնային կամուրջը կառուցվել է 143 տարի առաջ՝ Հնդկաստանում բրիտանական տիրապետության ժամանակ։ Վերջին մի քանի տարիների ընթացքում (այլ աղբյուրների համաձայն՝ վեց ամսվա ընթացքում) կամուրջը փակվել է վերակառուցման համար։ Այն բացվել է փլուզումից ընդամենը 1-4 օր առաջ։

## Պատճառներ
Oreva Group-ի օպերատորների ներկայացուցիչը Indian Express թերթին ասել է, որ չափազանց շատ մարդիկ են գտնվել կամրջի մեջտեղում՝ «փորձելով ցնցել այն»։

## Ցավակցական ուղերձներ և արձագանք
*  Հայաստանի արտաքին գործերի նախարար Արարատ Միրզոյանը իր ցավակցություններն է փոխանցել «Հնդակստանի եղբայրական ժողովրդին և կառավարությանը»՝ հոկտեմբերի 30-ին Մորբիի կամրջի փլուզման հետևանքով զոհվածների համար։

## Տես նաև
* Ջենովայի կամրջի փլուզում

## Ծանոթագրություններ

Կատեգորիա:2022 աղետներ
Կատեգորիա:Իրադարձություններ Հնդկաստանում
Կատեգորիա:Կախովի կամուրջներ
Միքայել Բասալե

**Միքայէլ Բասալե** (արևմտ․հայ․՝ Միքայէլ Պասալէ, անգլ․՝ Mikael Bassalé, ), հայ կաթողիկէ հոգեւորական։ 2022 թվականի մայիսի 17-ից սկսած ծառայում է որպես Առաքելական Կառավարիչ  Հայաստանի, Վրաստանի,Ռուսաստանի եւ Արեւելեան Եվրոպայի Հայ Կաթողիկէ Առաջնորդութիւնում։

## Կենսագրություն
Հայր Բասալեն ծնվել է սփյուռքահայ ընտանիքում, Լիբանանի մայրաքաղաքում՝ Բեյրութում, 1969 թվականի հունվարի 16-ին։ Հալեպում իր նախնական կրթությունն ավարտելուց հետո նա միանում է Զմմառի Սուրբ Տիրամոր վանքի միաբանության ճեմարանին, որտեղ սովորել է 1986–1987 թվականներին։ Այնուհետև շարունակել է ուսումը Լիբանանի Զմմառի գլխավոր ճեմարանում, որտեղ եկեղեցական մասնագիտություն է ձեռք բերել։ Քահանա է ձեռնադրվել 1997 թվականի դեկտեմբերի 21-ին, Հռոմի պապական Գրիգորյան համալսարանի ասպիրանտուրան անցնելուց հետո։

Քահանա ձեռնադրվելուց հետո ծառայել է Զմմառի տարբեր հաստատություններում՝ Լիբանանի, Հայաստանի, Վրաստանի և Ռուսաստանի տարածքում, և միևնույն ժամանակ հովվական աշխատանք է կատարում հայ կաթոլիկների համար։  Վերջին տարիներին ծառայել է որպես Սուրբ Խաչի ծխական քահանա Ամերիկայի Միացյալ Նահանգների Մասաչուսեթս նահանգի Բելմոնտ քաղաքում։

2022 թվականի մայիսի 17-ին Բասալեն Հռոմի պապ Ֆրանցիսկոսի կողմից ստացավ Արևելյան Եվրոպայի Հայ կաթոլիկների կանոնադրության առաքելական ադմինիստրատորի պաշտոնը, որը թափուր  էր մնացել գրեթե 9 ամիս, երբ նախորդ շարքային Ռաֆայել Պետրոս ԻԱ Մինասյանն ընտրվեց Կիլիկիայի կաթողիկոս-պատրիարք։

## Ծանոթագրություններ

Կատեգորիա:Լիբանանահայ կրոնական գործիչներ
Կատեգորիա:Լիբանանցիներ հայկական սերմամբ
Կատեգորիա:Հայ կաթողիկե քահանաներ
Late Night Talking

**Late Night Talking**, անգլիացի երգիչ և երգերի հեղինակ Հարի Սթայլզի երգը, որը թողարկվել է 2022 թվականի մայիսի 20-ին՝ որպես երգչի «Harry’s House»  երրորդ ստուդիական ալբոմի երկրորդ սինգլ։

## Նախապատմություն
2022 թվականի մարտի 31-ին Հարի Սթայլզը թողարկել է «As It Was» լիդ սինգլը, որը արժանացել է քննադատների գնահատանքին և ունեցել մեծ առևտրային հաջողություն։ 2022 թվականին Քոուչելլա փառատոնում իր ելույթի ժամանակ նա կատարել է այդ երգը, ինչպես նաև նախկինում չհրապարակված երկու այլ երգեր, որոնցից մեկը եղել է «Late Night Talking» երգը։ Երգիչը նաև կենդանի կատարմամբ երգը ներկայացրել է մայիսի 19-ի առավոտյան «Today» ամենօրյա շոուի ժամանակ և այն ներառել է իր սեթ-ցուցակում՝ 2022 թվականի մայիսի 24-ին BBC Radio 1-ում ելույթ ունենալու համար։

Pitchfork-ից Քուին Մորլենդը ենթադրել է, որ երգը կարող է գրված լինել նրա ընկերուհու՝ Օլիվիա Ուայլդի մասին, սակայն Հարրին երբեք չի հստակեցրել, թե ում է նվիրված երգը։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Հարի Սթայլզի սինգլներ
Արտաքսում. Դեպի անհայտություն

**Արտաքսում. Դեպի անհայտություն** (), ամերիկահայ գրող, իրավապաշտպան, ակտիվիստ և հասարակական գործիչ Աննա Աստվածատուրյան Թերքոթի ինքնակենսագրական գիրքը, որը պատմում է Բաքվի հայերի կյանքի, Բաքվի ջարդերի ու նրա ընտանիքի հետագա կյանքի բարդությունների մասին։ Այս գրքում նա Բաքվի ջարդերի, բնաջնջման և ազգային հողի վրա բռնության մասին պատմում է առաջին դեմքից։

Գիրքն առաջին անգամ լույս է տեսել 2012 թվականին անգլերեն։ Հետագայում այն թարգմանվել է նաև ռուսերեն։ Գրքի հայերեն հրատարակության շնորհանդեսը կայացել է 2022 թվականի նոյեմբերի 1-ին։ Հրատարակվել է Newmag հրատարակչության կողմից։ Այն ռուսերենից հայերեն է թարգմանել Անուշ Մարտիրոսյանը։

## Բովանդակություն
Սա պատմություն է հայ ժողովրդի ողբերգական էջերից մեկի մասին՝ մի ընտանիքի օրինակով։ Խեղված ճակատագրերի, հայրենիքում օտար լինելու և օտարության մեջ տուն փնտրելու մասին պատմող այս գիրքը տարիներ առաջ դեռահասի օրագիր էր։ Այն նախ գրվեց՝ ընտանիքում եղած լուռ ցավը հաղթահարելու համար, հետո դարձավ գիրք։ Գիրքը պատմում է ադրբեջանական վայրագությունների մասին՝ փախստական աղջնակի աչքերով։

## Ծանոթագրություններ

Կատեգորիա:Newmag հրատարակչության գրքեր
Կատեգորիա:Ինքնակենսագրություններ
Կատեգորիա:Վավերագրական գրքեր
Մորբի

**Մորբի** (նաև՝ **Մորվի**, , , ), քաղաք Հնդկաստանի արևմտյան մասում՝ Գուջարաթ նահանգի Ռաջկոտ շրջանի տարածքում։

## Պատմություն
Նախկինում քաղաքը եղել է համանուն տեղային իշխանության մայրաքաղաքը, որը հիմնադրվել էր 1698 թվականին։ 1807-1947 թվականներին Մորբին գտնվել է բրիտանական պրոտեկտորատի ենթակայության տակ։ 1948 թվականին իշխանությունը մտում է անկախ Հնդկաստանի Սաուրաշտրա միացյալ նահանգի կազմ։

## Աշխարհագրություն
Քաղաքը գտնվում է Կաթիավար թերակղզու հյուսիս-արևմտյան մասում, Մաչչհու գետի ափին, ծովի մակարդակից 54 մետր բարձրության վրա։ Մորբին գտնվում է նահանգի մայրաքաղաք Գանդինագարից մոտավորապես 187 կմ դեպի արևմուտք-հարավ-արևմուտք, իսկ երկրի մայրաքաղաք Նյու Դելիից 890 կմ հարավ-արևմուտք։

## Ժողովրդագրություն
2011 թվականի պաշտոնական մարդահամարի տվյալներով՝ բնակչությունը կազմում էր 246,008 մարդ, որից համապատասխանաբար 52,1%-ը տղամարդիկ և 47,9%-ը՝ կանայք։ Բնակչության գրագիտության մակարդակը կազմել է 73,8%։ Քաղաքի բնակչության դինամիկան ըստ տարիների.

## Տնտեսություն և տրանսպորտ
Քաղաքային հիմնական արտահանումները գյուղատնտեսական արտադրանքներն են, բամբակե արտադրանքը և կերամիկական արտադրանքը։ Մորվիի հաղորդակցությունը Հնդկաստանի այլ քաղաքների հետ իրականացվում է երկաթուղային և ավտոմոբիլային տրանսպորտով։ Մոտակա քաղաքացիական օդանավակայանը գտնվում է Ռաջկոտ քաղաքում։

## Ծանոթագրություններ

Կատեգորիա:Հնդկաստանի քաղաքներ
Ծալված ռուբլու խնդիր

**Ծալված ռուբլու խնդիր** կամ **[[Գրիգորի Մարգուլիս|Մարգուլիսի]] խնդիրն անձեռոցիկի մասին**, օրիգամիի մաթեմատիկայի խնդիր, առաջին խնդիրը Վլադիմիր Առնոլդի խնդիրների ցանկում։

## Ձևակերպում
Հնարավո՞ր է արդյոք ուղղանկյուն թուղթը ծալել հարթ պատկերի այնպես, որ պատկերի պարագիծն ավելի մեծ լինի, քան բուն ուղղանկյանը։ Պոկել ու կտրել թուղթը, իհարկե, չի կարելի։

Մաթեմատիկորեն ճշգրիտ ձևակերպման մեջ պահանջվում է հստակեցնել, թե ինչ է նշանակում «ծալել»։ Կախված այս ճշգրտումից՝ պատասխանը կարող է լինել «այո», «ոչ» կամ «անհայտ է»։
մինի|Թղթի ծալում
Օրինակ, եթե հաշվի առնենք, որ յուրաքանչյուր ծալելուց հետո թուղթը սոսնձվում է, ապա դժվար չէ ապացուցել, որ յուրաքանչյուր ծալման դեպքում պարագիծը նվազում է, հետևաբար այն չի կարելի մեծացնել։ Սակայն, եթե հաշվի առնենք, որ  կարելի է թերթը ծալել և հետ ծալել, ինչպես ցույց է տրված նկարում, ապա ակնհայտ է, որ հետ ծալելու դեպքում պարագիծն ավելանում է, թեև այն մնում է ավելի քիչ, քան սկզբնական ուղղանկյան պարագիծն է։ Հայտնի չէ, թե արդյոք հնարավոր է մեծացնել պարագիծը՝ կատարելով միայն ծալում և ետ ծալում։

Այնուամենայնիվ, եթե թույլատրվի միաժամանակ մի քանի ծալքերի երկայնքով ծալել թերթը, ապա հնարավոր է մեծացնել նրա պարագիծը։ Նման բարդ ծալքերը տարածված են օրիգամիում, և հենց օրիգամիստներն են առաջինը կարողացել առաջընթաց գրանցել խնդրի լուծման գործում։ Մի կողմից, օրիգամիում հաճախ երկարացնում կամ սեղմում են թուղթը, ինչը անթույլատրելի է մաթեմատիկական ձևակերպմամբ։ Մյուս կողմից, իդեալական մաթեմատիկական «թուղթը» չունի հաստություն, և նույնիսկ մեծ «սենդվիչները» կարող են ազատորեն ծալվել։

## Պատմություն
Այս հարցը հաճախ համարվում է ֆոլկլորային, բայց, ըստ երևույթին, այն առաջին անգամ ձևակերպվել է Վլադիմիր Առնոլդը 1956 թվականին։ Արևմուտքում խնդիրը հայտնի է դարձել «Մարգուլիսի անձեռոցիկի խնդիր» անվանումով։

Խնդրի մասնակի լուծման հիմնական քայլը ներկայացրել են օրիգամիստները։ Մասնակի լուծումներ են առաջարկվել Սվետլանա Կրատը, Ռոբերտ Լենգը, Իվան Յաշչենկոն։ Առավել ամբողջական լուծումը ներկայացրել է Ալեքսեյ Տարասովը։

## Ծանոթագրություններ

## Արտաքին հղումներ
*
* 
* 
* Мятый рубль / Математические этюды
* Решение Тарасова / Математические этюды

Կատեգորիա:Կոմբինատորային երկրաչափություն
Կատեգորիա:Օրիգամի
Առավել հարմարվածների վերապրում

**Առավել հարմարվածների վերապրում** (, այլ թարգմանություն՝ «ուժեղագույնների վերապրում»), Հերբերտ Սփենսերին վերագրվող աֆորիզմ, որն օգտագործել է Չարլզ Դարվինը «Տեսակների ծագումը» գրքում (առաջին անգամ՝ 1869 թվականի հինգերորդ հրատարակությունում) որպես բնական ընտրության հոմանիշ, որը էվոլյուցիայի հիմնական շարժիչ ուժն է։ Ըստ էվոլյուցիայի տեսության.
* ցանկացած տեսակի վերարտադրությունը ենթադրում է որոշակի բնական փոփոխություն արդյունքի բնութագրերում,
* ցանկացած փոփոխություն, որը մեծացնում է տեսակների որոշ անդամների գոյատևման ունակությունը նման փոփոխություններից զուրկ այլ անդամների նկատմամբ, կարող է դրական կերպով ընտրվել վերարտադրության հնարավորությունների համար,
* հազարամյակների ընթացքում այս գործընթացը հանգեցրել է պարզ օրգանիզմներից բարդերի զարգացման և փոքր թվով նախնական օրգանիզմների հսկայական թվով տեսակների ստեղծման։

«Ուժեղագույնների գոյատևում»  արտահայտությունը հիմնականում օգտագործվում է սոցիալ-դարվինիզմի մեջ։ Ժամանակակից պատկերացումներով՝ գոյատևում է ոչ թե ուժեղագույնը, այլ առավել հարմարվածը։

## Տերմինի քննադատում
«Առավել հարմարվածների գոյատևում» տերմինը քննադատության է ենթարկվել հենց սկզբից։ Նույնիսկ անգլերենում *survival of the fittest* տերմինը կարող է դժվարությունների և վեճերի տեղիք տալ, քանի որ այն կարող է տարբեր կերպ մեկնաբանվել *fit* բառի երկակի իմաստի պատճառով։ Այս բառը կարող է վերաբերել ինչպես օրգանիզմի «հարմարվելու» ունակությանը (նկատի ունի շրջակա միջավայրին առավել հարմարվածների վերապրումը), այնպես էլ «լավ ֆիզիկական մարզավիճակին» (նկատի ունի ֆիզիկապես առավել ուժեղների գոյատեւումը)։ Էվոլյուցիոն կենսաբաններն այսօր խուսափում են այդ տերմինից, քանի որ այն ոչ ադեկվատ կերպով է նկարագրում էվոլյուցիայի ներկայիս հայեցակարգը։

## Ծանոթագրություններ

## Արտաքին հղումներ
* Մարթա Իզմայլովայի հարցազրույցը

Կատեգորիա:Կենսաբանական էվոլյուցիա
Բյուխների անվան մրցանակ

**Գեորգ Բյուխների անվան մրցանակ** (), գերմանալեզու գրականության բնագավառում առավել հեղինակավոր երկու գրական մրցանակներից մեկը (Գյոթեի անվան մրցանակի հետ մեկտեղ)։ Մրցանակը, որին տրվել է գերմանացի նշանավոր արձակագիր և թատերագիր, «Վոյցեկ» և «Լեոնս և Լենա» թատերգությունների հեղինակ Գեորգ Բյուխների անունը, շնորհվում է յուրաքանչյուր տարի, գերմանալեզու այն հեղինակին, ով իր ստեղծագործությամբ էական ավանդ է ներդրել ժամանակակից գերմանական մշակութային կյանքի ձևավորման գործում։

## Պատմություն
Բյուխների անվան մրցանակը սահմանվել է 1923 թվականին՝ ի հիշատակ Գեորգ Բյուխների և սկզբնական շրջանում շնորհվել է վերջինիս հայրենի երկրամասի՝ Հեսսենի հետ սերտ առնչություն ունեցող արվեստագետների՝ նկարիչների, քանդակագործների, բանաստեղծների, դերասանների, երգիչների...:

1951 թվականից վերածվել է գլխավորապես գրական մրցանակի, որն ամեն տարի շնորհվում է գերմանալեզու մեկ, երբեմն՝ երկու հեղինակի, լեզվի և գրականության գերմանական ակադեմիայի կողմից, որը գործում է Դարմշտադում (մրցանակը հանձնվում է, և դափնեկիրն ավանդական ճառը հնչեցնում է հենց այդ քաղաքում)։ 2002 թվականից սկսած՝ մրցանակակիրներին տրվում է նաև €50.000 եվրո դրամական պարգև։

Ուշագրավ է, որ Գյունտեր Գրասը (1965), Հայնրիխ Բյոլը (1967), Էլիաս Կանետին (1972), Պետեր Հանդկեն (1973), Էլֆրիդե Ելինեկը (1998) Բյուխների անվան մրցանակ ստանալուն հաջորդած տարում արժանացել են նաև գրականության բնագավառում Նոբելյան մրցանակի։ Կարծես խախտելով այդ ձևավորվող ավանդույթը և առաջ ընկնելով լեզվի և գրականության գերմանական ակադեմիայից՝ շվեդական ակադեմիան (Ստոկհելմ) վերջերս Նոբելյան գրական մրցանակ շնորհեց գերմանալեզու բեղմնավոր գրող Հերտա Մյուլլերն, ով դեռևս չի արժանացել Բյուխների անվան մրցանակի։

## Մրցանակի դափնեկիրները՝ սկսած 1951 թվականից
[alt=Botho Strauß by Oliver Mark, 2007|thumb|263x263px|1989 թ. դափնեկիրը՝ [Բոտո Շտրաուսը]]
[alt=Elke Erb, 2011|thumb|263x263px|2020 թ. դափնեկիրը՝ [Էլկե Էրբը]]

## 1923–50 թվականների մրցանակակիրներ
*1923  Ադամ Կառիլոն (1853–1938) և Առնոլդ Մենդելսոն (1855–1933)
*1924  Ալֆրեդ Բոկ (1859–1932) և  (1882–1954)
*1925  Վիլհելմ Միխել (1877–1942) և Ռուդոլֆ Կոխ (1876–1934)
*1926   (1880–1954) և Վիլհելմ Պետերսեն (1890–1957)
*1927  Կազիմիր Էդշմիդ (1890–1966) և  (1890–1957)
*1928  Ռիխարդ Հոլշեր (1867–1943) և  (1884–1966)
*1929  Կարլ Ցուկմայեր (1896–1977) և Ադամ Անտես (1891–1984)
*1930   (1884–1962) և  (1858–1935)
*1931  Ալեքսանդր Պոշ (1890–1950) և  (1897–1982)
*1932   (1882–1949) և  (1904–1970)
*1933–44 *Չի շնորհվել:*
*1945  Հանս Շիբելհութ (1895–1944)
*1946  Ֆրից Ուզինգեր (1895–1982)
*1947  Աննա Զեգերս (1900–83)
*1948  Հերման Հայս (1897–1967)
*1949   (1895–1984)
*1950  Էլիզաբեթ Լանգեզեր (1899–1950)

## Ծանոթագրություններ

## Արտաքին հղումներ
*Georg-Büchner-Preis , Պաշտոնական կայքէջը 

Կատեգորիա:Մրցանակներ այբբենական կարգով
Կատեգորիա:Գրական մրցանակներ
Կատեգորիա:Գերմանիայի գրական մրցանակներ
Կատեգորիա:Մրցանակակիրների ցանկեր
11 bit studios

**11 bit studios S.A.**, համակարգչային խաղերի մշակմամբ զբաղվող, անկախ ընկերություն, որը տեղակայված է Վարշավայում։ Ընկերությույնը հիմնադրվել է 2009 թվականին CD Projekt և Metropolis Software-ի նախկին աշխատակիցների կողմից։ Ընկերությունը նպատակ ուներ ստեղծել խաղերը, ինչպես արդեն փորձառու խաղացողների, այնպես էլ սկսնակ խաղացողների համար։ 11 bit studios-ը թողարկում է խաղեր բոլոր հիմնական խաղային պլատֆորմների համար, այդ թվում խաղային համակարգերի և անհատական համակարգիչների համար։

Ընկերության առաջին խաղը՝ Anomaly: Warzone Earth-ը, դարձավ հիթ և ստացավ մի քանի շարք մրցանակներ, այդ թվում «2011 թվականի լավագույն ստրատեգիա» GameSpot-ի կողմից, Apple Design Awards մրցանակ, որպես «Mac OS X-ի համար լավագույն հավելված»։ Ընկերության մեկ այլ խաղ՝ This War of Mine քննադատների կողմից ստացավ դրական ակնարկներ։

## Խաղեր

## Ծանոթագրություններ

Կատեգորիա:2010 հիմնադրված ընկերություններ
Կատեգորիա:Համակարգչային խաղեր արտադրողներ այբբենական կարգով
Ես մարդ եմ, և մարդկային ոչինչ խորթ չէ ինձ

«**Ես մարդ եմ և, մարդկային ոչինչ խորթ չէ ինձ**» (), արտահայտություն հռոմեացի գրող Տերենտիուսի «Ինքն իրեն խոշտանգողը» (1, 1, 25) կատակերգությունից, որը հույն գրող Մենանդրոսի կատակերգության վերափոխումն է։ Հաճախ մեջբերվում է լատիներեն։ Տերենտիուսի մոտ այս արտահայտությունը հեգնական է. երկու հարևանների խոսակցության ժամանակ մեկը մյուսին հանդիմանում է, որ նա միջամտում է ուրիշի գործերին, փոխանցում է բամբասանքը՝ չմտածելով սեփական տան մասին։ Դրան ի պատասխան մյուսն ասում է․ «Ես մարդ եմ, և մարդկային ոչինչ ինձ համար խորթ չէ»։

Մենեդեմ.
::: Մի՞թե քիչ գործ ունես։
:::Ուրիշի գործին ես խառնվում։ Քեզ այն
:::Բոլորովին չի վերաբերում։

Խրեմետ.
::: ***Ես մարդ եմ։***
::: ***Մարդկային ոչինչ ինձ խորթ չէ։***


Արտահայտությունը կարող է նշանակել․
# խոսողը, ինչպես բոլոր մյուսները, մարդկային թուլությունների և մոլորություններից հեռու չէ,
# նա խորապես անտարբեր չէ ուրիշների դժբախտությունների և ուրախության նկատմամբ, հետաքրքրվում է կյանքի բոլոր դրսևորումներով, նա կարող է հասկանալ, արձագանքել, կարեկցել,
# խոսողի հետաքրքրությունների ասպարեզը։

## Մեջբերման օրինակներ

## Ծանոթագրություններ

## Գրականություն
* Крылатые латинские выражения / Авт.-сост. Ю. С. Цыбульник. — М.: АСТ, Харьков, 2005. — 350, [2] с. — (Мировая классика).
* Крылатые слова. Литературные цитаты. Образные выражения / Авт. Н. С. Ашукин, М. Г. Ашукина — М.: Правда, Москва, 1986. — 768 с.

Կատեգորիա:Թևավոր խոսքեր
Կատեգորիա:Լատիներեն բառեր և արտահայտություններ
Պիեռ Շամմասյան

**Պիեռ Շամմասյան** (), լիբանանահայ նշանավոր կատակերգակ դերասան, «Սթենդ-ափ» կատակերգու և երգիծաբան։ Մեծ ճանաչում է վայելում Լիբանանի արաբների և հայերի, ինչպես նաև հայկական սփյուռքի կողմից։ Նա հատկապես հայտնի է «Բաթալ»-ի դերակատարմամբ։

## Կենսագրություն
Պիեռ Շամմասյանը ծնվել է 1949 թվականի մարտի 9-ին Լիբանանի Բուրջ Համուդ քաղաքում։ Պատանեկան շրջանում, 1965-1966 թվականներին հաճախել է թատերական «Ալիշան» խմբակ։ 1973 թվականից աշխատանքի է անցել լիբանանահայ կատակերգակ դերասան Սամի Խայյաթի կողմից հիմնադրված թատերախմբում, որը կոչվում էր «Սամի Խայյաթի թատրոն» ()։

Մասնակցել է արաբական մի շարք հեռուստաշոուների։ Համարվում է «Սթենդ-ափ» կատակերգական ժանրի հայ հայտնի դերասաններից մեկը։ Ելույթներ է ունեցել սփյուռքի հայաշատ գաղթօջախներում։ Կանոնավոր շրջագայություններ է անում այնտեղ, որտեղ կան հայկական և լիբանանյան համայնքներ։ Անդրե Ժադաայի, Միշել և Ժան-Պիեռ Չիխանիների հետ միասին Շամմասյանը պատասխանատու էր Լիբանանում «Le Théâtre de Dix-Heures» թատերական խմբակի վերակենդանացման համար։ Նա Հայ Կոթողիկե եկեղեցու հետևորդ է և ՀՅԴ կուսակցության աջակից։

Շամմասյանը իր գործունեության ընթացքում շատ դերեր է կերտել, բայց առավել հայտնի է իր Բաթալ Շվարաձյանի դերակատարումով, այդ կերպարով նա խաղացել է մի շարք ներկայացումներ՝ «Շատ Մի Խառներ», «Պաթալ Տան Փեսայ», «Փորձանք Պաթալ» և «Չըլլալիք Պաթալ»։ Նրա այլ նարկայացումներից են՝ «Հարսս Բռնեցի» եւ «Լեզուն Ոսկոր Չունի» բեմադրությունները։

## Ծանոթագրություններ

Կատեգորիա:Լիբանանահայ դերասաններ
Կատեգորիա:Լիբանանցի կատակերգուներ
Metropolis Software

**Metropolis Software**, լեհական ընկերություն, որը զբաղվում է համակարգչային խաղերի մշակմամբ։

## Պատմություն
Metropolis Software ընկերությունը հիմնադրվել է 1992 թվականին։

1993 թվականին ընկերության կողմից թողակված՝ «Tajemnica Statuetki» խաղը դարձավ, լեհական առաջին արկածային խաղը։ 1999 թվականին թողարկված՝ «Gorky 17» խաղից հետո ընկերությունը կորցրեց աշխատակիցների մեծ մասին։

2008 թվականի փետրվարին Metropolis Software ընկերությունը գնվեց CD Projekt Investment ընկերության կողմից։ Metropolis Software գլխավոր տնօրեն՝ Գժերոժ Մեխովսկին այս միացումը անվանեց, որպես շանս ընկերության համար Եվրոպայում ավելի մեծ հայտնություն ձեռք բերելու համար։

### Ընկերության փակումը
2009 թվականի փետրվարի 26-ին հայտարարվեց, որ Metropolis Software ընկերությունը փակվել է, աշխատակիցները հեռացվել են, իսկ They խաղի մշակումը չեղարկվել։ Համաձայն, GameBanshee կայքի տվյալների, որն էլ հայտարարել էր ընկերության փակման մասին, CD Projekt Investment-ի հետ գործարքից հետո Metropolis Software-ը սկսել էր կրճատել աշխատակիցների թիվը՝ 2010 թվականի տվյալներով այդ թիվը հասել էր 10-ի։ Optimus ընկերության հետ գործարքից առաջ, CD Projekt Investment-ը փակեց Metropolis Software-ը և հեռացրեց աշխատակիցներին։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Bad Habit (երգ)

**«Bad Habit»**, ամերիկացի երաժիշտ Սթիվ Լեյսիի երգը, որը թողարկվել է որպես նրա «Gemini Rights» երկրորդ ստուդիական ալբոմի երկրորդ սինգլ 2022 թվականի հունիսի 19-ին։ Լեյսին հանդես է եկել որպես երգի պրոդյուսեր ու հեղինակ։ Նրանից բացի սինգլի ստեղծմանը մասնակցել են Ջոն Քերոլ Քիրբին, Ուինթեր Գորդոնը, Բրիթնի Ֆուշեն և Մեթյու Կաստելանոսը։ Սա երգչի առաջին երգն է, որն ընդգրկվել է Billboard Hot 100 սինգլների ամերիկյան հիթ-շքերթում։

## Քննադատական արձագանք
Hypebeast-ից Բրայսեն Սոնդերսը նշել է, որ երգն ունի «ֆանկ բասի պարտիա, սահուն տեմպ և էլեկտրոնային էֆեկտներ», իսկ նրա տեքստը նվիրված է «անհաջող սիրային տարվածության մասին ափսոսանքին»։ Stereogum-ից Թոմ Բրեյհանն այդ թրեքը անվանել է «Լոու-Ֆայային, տնաբույծ հայացք նրան, ինչ ժամանակին կարող էր գրել Փրինսը»։ Նա նաև գրել է, որ Լեյսին «շերտ առ շերտ ավելացրել է իր սեփական մեղեդիները, որոնք կատարվել են մեկ օկտավայում» նախքան «վերին շերտը բիթբոքսից մի փոքր կենդանի կատարմամբ բրեյքդաունի ավելացնելը»։

## Հիթ-շքերթեր

## Հավաստագրեր

## Ծանոթագրություններ

Կատեգորիա:Սթիվ Լեյսիի սինգլներ
Ավան վարչական շրջանի թիվ 1 գրադարան

**Ավան վարչական շրջանի թիվ 1 գրադարան**, հանրային գրադարան Երևանի Ավան վարչական շրջանում։ Գտնվում է 0063, Երևան Ավան, Մարշալ Խուդյակովի փող., 214 շենք հասցեով։

## Պատմություն
Գրադարանի պատմությունը սկսվում է 1960 թվականին, երբ Ավան գյուղակակն ակումբին կից ստեղծվում է գրադարան՝ 1100 գրքանմուշով, որը 1968 թվականին առանձնացավ՝ ստանալով փոքր մի տարածք։ Այնուհետև 1985 թվականին Երևանի քաղաքապետարանի կողմից գրադարանին տրամադրվեց ավելի ընդարձակ մի վայր, որը դարձավ Իսահակյանի ենթակառույցը։ 2006 թվականին գրադարանը ունեցավ նոր տարածք՝ ներկա վայրում։

Գրադարանը բաղկացած է 12 բաժիններից` փիլիսոփայություն, պատմություն, տնտեսագիտական, գեղարվեստական, մանկավարժական, հոգեբանական, բժշկական, արվեստ, տեխնիկա, բնական գիտություններ, մշակույթ, սոցիոլոգիա։ Ընդհանուր գրքային ֆոնդի քանակը կազմում է շուրջ 25 հազարր նմուշ։

## Ծանոթագրություններ

Կատեգորիա:Ավան վարչական շրջան
Կատեգորիա:Երևանի գրադարաններ
Ցայց

**Ցայց** (), քաղաք Գերմանիայում՝ Սաքսոնիա-Անհալտ երկրամասի հարավում գտնվող Բուրգենլանդ շրջանում։ Ընկած է Վայսե Էլստեր (Սպիտակ Էլստեր) գետի ափին՝ Սաքսոնիա-Անհալտ, Սաքսոնիա և Թյուրինգիա երկրամասերի սահմանագծերի կազմած եռանկյունում, Լայպցիգից մոտավորապես 40 կիլոմետր դեպի հարավ, Գերայից՝ 25 կիլոմետր դեպի հյուսիս։ Զբաղեցնում է 87,18 կմ² տարածք։ Բնակչության թվաքանակը 2019 թվականի տվյալներով եղել է 27 601: Պաշտոնական կոդը՝ *15 2 56 100*:

Ցայցը 1653-ից մինչև 1718 թվականը եղել է Սաքսեն-Ցայց դքսության մայրաքաղաքը։

Տարածքի կտրտվածության պատճառով այնպես է ստացվել, որ միջին դարերում կառուցված պատմա-մշակութային հուշարձաններ ունեցող հին քաղաքամասը երկու կեսի է բաժանված. Ներքին քաղաքը ընկած է Վայսե Էլստեր գետի ափին, Վերին քաղաքը՝ Սուրբ Միքայել եկեղեցով ու Հին ռատուշայով հանդերձ՝ բարձունքի վրա։

## Անվանի անձինք

*Աննա Մագդալենա Բախ (1701–1760), Յոհան Սեբաստիան Բախի երկրորդ կինը
*Կլեմենս Դենհարդ (1852–1929), Աֆրիկայի հետազոտող
*Գուստավ Դենհարդ (1856–1917), Աֆրիկայի հետազոտող
*Կուրտ Ֆլոերիկե (1869–1934), բնագետ, գրող 
*Էվալդ Անդրե Դյուպոն (1891–1956), կինոռեժիսոր և սցենարիստ
*Վալտեր Կրյուգեր (1892-1973), վերմախտի գեներալ
*Էվալդ Ռիբշլեգեր (1904–1993), ջրացատկորդ, Եվրոպայի չեմպիոն
*Կարլ Վալտեր (1905–1981), նկարիչ
*Գոթհարդ Հանդրիկ (1908–1978), ռազմական օդաչու և մարզիկ, օլիմպիական խաղերի չեմպիոն 
*Ֆրից Գյոդիքե (1919–2009), ֆուտբոլային մարզիչ
*Հորստ Վենդե (1919–1996), երաժշտախմբի ղեկավար, գործիքավորող, երգահան
*Հայնց-Գյունտեր Լեման (1923–2006), լողորդ, Եվրոպայի չեմպիոն
*Մանֆրեդ Կայզեր (1929–2017), ֆուտբոլիստ և մարզիչ
*Ռուդոլֆ Դրյոսլեր (ծնվ. 1934), գրող, ժուռնալիստ
*Ֆրիդրիխ Շմալց (1781—1847) — գյուղատնտեսության բնագավառի գիտնական, մինչև 1845 թվականը՝ Դորպատի (ներկայիս էստոնական Տարտու քաղաքի) համալսարանի պրոֆեսոր

## Քույր քաղաքներ
Ցայցը բարեկամական սերտ կապեր է հաստատել հետևյալ քաղաքների հետ.

*, Դարխան (1989)
*, Դետմոլդ (1990)
*, Կալինինգրադ (1995)
*, Տոսու (1998)
*, Փրեսքոթ, Արիզոնա (2014)

## Պատկերասրահ

Zeitz-1650-Merian.jpg|thumb|
File:Zeitz, Altmarkt 1, Rathaus-005.jpg|Ռատուշան հին շուկայի մոտ
Rathaus Zeitz.jpg|Ռատուշան հին շուկայի մոտ
File:Zeitz, Schloß Morizburg.JPG|Մորիցբուրգ ամրոցը
File:Zeitz, Haus Ritterstraße 1.jpg|Հին տներից մեկը և սբ. Միքայել եկեղեցին 
File:Zeitz, Brühl 5, 4, 3-001.jpg|Բրյուլ փողոցի դատարկված տներից
ZeitzHalbmeile.JPG|Ավգուստ Երկրորդ թագավորի ժամանակներում ճանապարհի յուրաքանչյուր կես մղոնը նշելու նպատակով կանգնեցված քարերից մեկը
P1000245 2013-06-04 weisse-elster-hochwasser zeitz badstubenvorstadt.JPG|2013 թվականի ջրհեղեղը 
ZeitzRoßmarkt-längs.JPG|Փողոցներից մեկը
ZeitzSteintorturm.jpg|Միջնադարյան աշտարակը


## Ծանոթագրություններ

## Արտաքին հղումներ

* 
* Քաղաքի պաշտոնական կայքէջը

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Դարխան

**Դարխան** (, ˈtarχəɴ. մոնղոլերենից թարգմանած՝ նշանակում է *դարբին*), քաղաք Մոնղոլիայի հյուսիսային մասում։ Դարխան-Ուուլ այմակի (մարզի) վարչական կենտրոնն է, մեծությամբ երրորդ բնակավայրը երկրում։ 2013 թվականի տվյալներով բնակչության թվաքանակը եղել է 96.428: Մոնղոլիայի հյուսիսային տարածաշրջանի տնտեսական, կրթական, մշակութային կենտրոնն է։

## Պատմություն
Բնակավայրը հիմնադրվել է 1961 թվականի հոկտեմբերի 17-ին, կառուցվել Տնտեսական փոխօգնության խորհրդի (ՏՓԽ) երկրների տնտեսական զգալի աջակցությամբ։ Ինչպես անվանումն է հուշում՝ նախատեսված էր, որ այն դառնալու է Մոնղոլիայի հյուսիսի արտադրական գլխավոր կենտրոնը։ Լեհ մասնագետներն այստեղ կառուցել են կրաքարի, փայտի մշակման և աղյուսի պատրաստման ձեռնարկություններ, հունգարացիները՝ մսի վերամշակման գործարան, որը բացվել է 1974 թվականին։

Քաղաքը ներկայումս էլ շարունակում է մնալ արդյունաբերական բնակավայր։ Նրա բնակիչների շուրջ 82%-ն ապրում է բազմաբնակարան աղյուսաշեն կամ փայտաշեն շենքերում, մնացածը՝ քաղաքի ծայրամասերում տեղադրված յուրտերում (թաղիքե կլոր վրաններում)։

### Կլիմա
Դարխանում արձանագրվել են խոնավ մայրցամաքային, ենթաարկտիկական և կիսաչորային կլիմաների դրսևորումներ։ Ձմեռները չափազանց ցուրտ են ու չոր, ամառները՝ համեմատաբար տաք ու խոնավ։

## Տեսարժան վայրեր
thumb|Մորին խուր երաժշտական գործիքին նվիրված հուշարձանը
* Խարգին վանքը, որ տեղավորված է գերանակապ խրճիթում, բուդդայական պաշտամունքի վայր է։
* Դարխան-Ուուլի թանգարան (կոչվում է նաև ժողովրդական արվեստների թանգարան). այստեղ ցուցադրված են հնագիտական գտածոներ, ազգային տարազի և  կաշվի գեղարվեստական մշակման նմուշներ, պաշտամունքային առարկաներ և այլն։
* Քաղաքի հյուրերի ուշադրությունն է գրավում նաև մորին խուրին՝ ձիու գլխի տեսք ունեցող սրնգին նվիրված հուշարձանը (մորին խուրը մոնղոլների ազգային-խորհրդանշական երաժշտական գործիքն է համարվում)։

## Կրթություն
Դարխանը՝ որպես կրթական կենտրոն, Մոնղոլիայում գրավում է երկրորդ տեղը՝ զիջելով միայն մայրաքաղաք Ուլան Բատորին։ Ամեն տարի երկրի տարբեր վայրերից հարյուրավոր երիտասարդներ են գալիս այստեղ՝ ուսանելու տասը բարձրագույն ուսումնական, ինչպես նաև բազմաթիվ միջնակարգ մասնագիտական հաստատություններում; Քաղաքում գործում են նաև 25 միջնակարգ դպրոց, 14 մանկապարտեզ, կառավարման ու զարգացման ինստիտուտը, բիզնեսի զարգացման տարածաշրջանային կենտրոնը, բուսաբանության և գյուղատնտեսության փորձարարական-գիտահետազոտկան ինստիտուտը։

## Գործընկեր քաղաքներ
Դարխանը գործընկերային սերտ կապեր է հաստատել հետևյալ քաղաքների հետ.

## Ծանոթագրություններ

## Արտաքին հղումներ
* Մոնղոլիայի տարածաշրջանները. Դարխան 
* Տեղեկատվություն Դարխան-Ուուլ այմակի (մարզի) մասին InfoMongolia  և Mongolischen Handelskammer  կայքերում

Կատեգորիա:Մոնղոլիայի բնակավայրեր
Կատեգորիա:Մոնղոլիայի քաղաքներ
HandyGames

**www.handy-games.com GmbH**, ավելի հայտնի է ինչպես՝ **HandyGames**, գերմանական ընկերություն, հիմնադրված 2000 թվականին, որը զբաղվում է համակարգչային խաղերի մշակմամբ և հրատարակչությամբ, 2018 թվականից համարվում է THQ Nordic-ի մասը։

## Պատմություն
Ընկերությունը հիմնադրվել է 2000 թվականին Քրիտափոր և Մարկուս Կասսուլկե եղբայրների կողմից։ 2006 թվականին ընկերությունը թողարկեց իր առաջին խաղը, և այդ ժամանակվաից անցում կատարեց f2p բիզնես մոդելի։ 2010 թվականից սկսված բոլոր բջջային խաղերը, որոնք թողարկվում էին HandyGames-ի կողմից, կամ անվճար էին, կամ Freemium։ 2014 թվականին HandyGames-ի հավելվածների ներբեռնումների քանակը հասավ 150000-ի, իսկ ընդհանուր առմամբ 1 մլն-ի։

2012 թվականին HandyGames-ը սկսեց մշակում իրականացնել այլ պլատֆորմների համար, այդ թվում անհատական համակարգիչների և Smart T-ների համար։ 2014 և 2015 թվականներին ընկերությունը դարձավ բարեգործական օրվա գլխավոր հովանավոր Վյուրցբուրգ քաղաքում, որի նպատակը քաղցկեցի հետաքննության համար միջոցների հավաքումներ։ Երկու անգամ էլ միջոցառումների ընթացքում հավաքվեց 50000 եվրո գումար։

2014 թվականին HandyGames-ը թողարկեց իր առաջին խաղեը, նախատեսված խելացի համազգեստի համար։ Խաղերը համաձայնվեցվում էին Android Wear-ի ժամացույցների հետ՝ Moto 360, Sony SmartWatch և LG G Watch։

2015 թվականին ընկերությունը սկսեց վիրտուալ իրականության համար նախատեսված խաղի մշակումը՝ «Hidden Temple — VR Adventure»։ Այս խաղը թույլ էր տալիս բացել խաղը՝  360° ռեժիմով, օգտագործելով Oculus Rift, Samsung Gear VR կամ Google Cardboard վիրտուալ ակնոցները։ Միառժամանակ, HandyGames-ը սկսեց 8-րդ սերնդի խաղային համակարգերի համար նախատեսված խաղերի մշակումը։

2018 թվականի հուլիսի 9-ին THQ Nordic-ը հայտարարեց, որ HandyGames-ը և նրան պատկանող մտովոր սեփականությունը ամբողջությամբ անցում է կատարում իր ղեկավարման տակ։ Ողջ աշխատակազմը պահպանեցին իրենց աշխատանքային դիրքերը։

2018 թվականին Creative Europe MEDIA ֆինանսավորեց «Townsmen Expeditions» անվանումը կրող խաղի մշակումը՝ տրամադրելով ավելի քան՝ 150000 եվրո։

## Մրցանակներ
* Deutscher Entwicklerpreis — լավագույն ստուդիա (լավագույն գերմանական ստուդիա).
* Gamescom Award 2019 — լավագույն բջջային խաղ (Battle Chasers: Nightwar (Mobile Edition))
* Gamescom Award 2019 — ինդի մրցանակ Gamescom (El Hijo — Honig Studios)

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Դիմիտրովգրադ (Ռուսաստան)

**Դիմիտրովգրադ** (, մինչև 1972 թվականը՝ Մելեկես - ), քաղաք Ռուսաստանի Դաշնությունում՝ Ուլյանովսկի մարզում։ Մելեկեսյան շրջանի վարչական կենտրոնն է, թեև այդ շրջանի կազմի մեջ չի մտնում՝ հանդիսանալով մարզային նշանակության քաղաք։ Ձևավորում է *քաղաք Դիմիտրովգրադ* անվանումը կրող մունիցիպալ կազմավորում՝ քաղաքային շրջանի կարգավիճակով, որի կազմի մեջ՝ որպես միակ բնակավայր, մտնում է միայն Դիմիտրովգրադ քաղաքը։

Ընկած է Ուլյանովսկի մարզի ձախափնյա հատվածում՝ Չերեմշանի ծոցի (Կույբիշևյան ջրամբարի) ափին, վերջինիս մեջ Վոլգայի վտակ Մեծ Չերեմշան գետի թափվելու վայրի մերձակայքում, մարզկենտրոնից՝ Ուլյանովսկ քաղաքից 79 կիլոմետր դեպի արևելք, հարևան Սամարայի մարզի վարչական կենտրոնից՝ Սամարա քաղաքից 118 կիլոմետր դեպի հյուսիս։

Քաղաքն զբաղեցնում է 40,5 կմ² (4050 հեկտար), քաղաքային շրջանը՝ 103,98 կմ²  տարածք։ Բնակչության թվաքանակը 2010 թվականի մարդահամարի տվյալերով եղել է 122.580 (այդ ցուցանիշով երկրորդ տեղն է զբաղեցնում մարզում՝ զիջելով միայն մարզկենտրոնին)։ 2021 թվականի տվյալներով բնակչության թվաքանակը եղել է 112 388։

## Պատմություն
Բնակավայրը հիմնադրվել է 1714 թվականին՝ ոգելից խմիչքների տեղական գործարանի աշխատողների համար։ 1919 թվականին քաղաքի կարգավիճակ է ստացել։ Մելեկես է կոչվել նրա միջով հոսող գետի անունով։

1972 թվականին Մելեկեսը վերանվանվել է Դիմիտրովգրադ՝ ի պատիվ Բուլղարիայի առաջին կոմունիստ ղեկավարի՝ Գեորգի Դիմիտրովի (1882—1949):

## Տնտեսություն
Քաղաքի առաջատար ձեռնարկությունը նրանից 6 կիլոմետր դեպի հարավ-արևմուտք ընկած ատոմային ռեակտորների գիտահետազոտական ինստիտուտն է։ Խոշոր ձեռնարկություններից են նաև ավտոպահեստամասերի՝ կարբյուրատորների, շարժիչների պոմպերի գործարանը, գորգագործական ֆաբրիկան, քիմիական արտադրության համար մեքենաներ թողարկող «Դիմիտրովգրադխիմմաշ» և «Զենիթխիմմաշ» գործարանները։

## Բնակչություն

## Քույր քաղաքներ
Դիմիտրովգրադը բարեկամական սերտ կապեր է հաստատել հետևյալ քաղաքների հետ.

*, Լիդա
*, Դիմիտրովգրադ
*, Գյուլիստոն

## Պատկերասրահ

Պատկեր:Dimitrovgrad International64d.JPG|Պատմական հուշարձան հանդիսացող թատրոնի շենքը,  որտեղ խորհրդային պետական գործիչ Միխայիլ Կալինինը հանդես է եկել զեկուցումով
Պատկեր:Dimitrovgrad(Russia)TereshkovaStreet.JPG|Տերեշկովայի փողոցը
Պատկեր:Dimitrovgrad Museum3.JPG|Երկրագիտական թանգարանը
Պատկեր:Центральная городская библиотека города Димитровграда.jpg|Կենտրոնական գրադարանը
Պատկեր:Dimitrovgrad ChurchTransfiguration2.JPG|Եկեղեցին
Պատկեր:Dimitrovgrad Heads.JPG|«Հեղափոխության փողհարը» քանդակը


## Ծանոթագրություններ

## Գրականություն
* Ульяновская — Симбирская энциклопедия: в 2 т. / ред. и сост. В. Н. Егоров. — Ульяновск : Симбирская книга, 2004. — 590 с. — 2500 экз. — ISBN 5-8426-0035-8.
* Учебные заведения Ульяновска. История возникновения / О. М. Репьев, Приволжское книжное изд-во, 1969 г. — 441 с.
* *Н. П. ИнфоРост.* ГПИБ | Протопопов И. А. Список населенных мест Самарской губернии... - Самара, 1900.. *elib.shpl.ru*. 
* СНП Самарской губернии на 1928 г.
* СНП Средне-Волжского края на 1930 г.
* Список насел. мест Сам. губ..

## Արտաքին հղումներ
**Դիմիտրովգրադի պաշտոնական կայքէջը  
*Dimitrovgrad Business Directory 
* 
* Администрация Димитровграда
* 
* Твой город  — справочник организаций Димитровграда
* История герба Димитровграда

Կատեգորիա:Ռուսաստանի բնակավայրեր
Կատեգորիա:Ռուսաստանի քաղաքներ
Pebble

**Pebble**, խելացի ժամացույց մշակված Pebble Technology ընկերության կողմից։ 
thumb|Pebble ժամացույցի երեք գույնի տարբերակները

## Պատմություն
Ժամացույցի մշակումը իրականացվել է Kickstarter ֆոնդային ծառայության միջոցով հավաքված գումարի։ Առաջին 2 ժամվա ընթացքում նախագիծը հավաքեց ավելի քան 100 հազար դոլլար գումար։ Pebble դարձավ այդ ժամանակվա ամենախոշոր նախագիծը, հավաքելով ավելի քան 10 մլն դոլար գումար։ Ժամացույցի առաջին օրինակները պատվիրատուներին հասան 2013 թվականի սկզբին, իսկ արդեն հուլիսին ընկերությունը հայտարարեց 85 000 վաճառված ժամացույցների մասին։

Pebble ժամացույցները մտածված են եղել, ինչպես հավելում սմարթֆոնների համար, որոնք թույլ են տալիս օպերատիվ կերպով օգտագործել սմարթֆոնը։

Սմարթֆոնի ղեկավարումը և այլ ֆունկցիաները հասանելի են դառնում շնորհիվ՝ AutoPebble և Tasker հավելավածների։ Autopebble +Tasker կապ թույլ է տալիս մշակել ֆունկցիաներ և հրամաններ սմարթֆոնի համար՝ կարգավորել ձայնը, հավելվածների մեկնարկում և այլն։

CES 2014 ցուցահանդեսի ժամանակ ներկայացվեց Pebble Steel խելացի ժամացույցը, որը հանդիսանում է Pebble ժամացույցի երկրորդ սերունդը, այն ուներ փոփոխված շրջանակ և օժտված էր Gorilla Glass պաշտպանությամբ։

## Բնութագիր
Ժամացույցները սմարթֆոնի հետ կապվում են Bluetooth 2.1 կամ 4․0-ի միջոցով, որի աջակցումը ավելացվել է 2013 թվականի թարմացումների հետո։ Ժամացույցը թույլ է տալիս պատասխանել մուտքային զանգերին, կարդալ հաղորդագրություններ և ղեկավարել մեդիանվագարկիչը։ Ժամացույցները աշխատանում են Android, iOS օպերացիոն համակարգով աշխատող սմարթֆոների հետ, ինչպես նաև ունի ոչ պաշտոնական աջակցում Windows Phone, Maemo, MeeGo հեռախոսների համար։

## Rebble
2016 թվականին Fitbit գնեց Pebble-ը, հայտարարելով խելացի ժամացույցների համար նախատեսված ոչ անհրաժեշտ ծառայությունների կասեցման մասին։

## Ծանոթագրություններ

Կատեգորիա:2013 հայտնված արտադրանքներ
Կատեգորիա:Ժամացույցներ
Նադեժդա Ալեքսիևա

**Նադեժդա Ալեքսիևա** (, ), բուլղարացի բիաթլոնիստուհի, ով մասնակցել է 1992 և 1994 թվականներին կայացած ձմեռային օլիմպիական խաղերին։

1986 թվականին առաջին անգամ մասնակցել է բիաթլոնի աշխարհի գավաթի խաղարկության մրցափուլերից մեկին։ Այդ մրցումներում առաջին մեդալը նվաճել է 1988 թվականի հունվարի 21-ին, «սպրինտ» մրցաձևում։ Ընդ որում՝ 1987/88 մրցաշրջանում աշխարհի գավաթի խաղարկության բոլոր փուլերի ընդհանուր հաշվարկում Ալեքսիևան գրավել է 3-րդ տեղը. դա Բուլղարիայի բիաթլոնի պատմության մեջ բարձրագույն նվաճում է համարվում։

Մասնակցելով 1992 և 1994 թվականներին կայացած ձմեռային օլիմպիական խաղերին՝ մրցաձևերից երկուսում նա գրավել է չորրորդ, մեկ անգամ էլ՝ հինգերորդ տեղը։ Իսկ բիաթլոնի աշխարհի 1989, 1990 և 1991 թվականների առաջնություններում երեք մեդալ է նվաճել՝ երկու արծաթե և մեկ բրոնզե։  Աշխարհի գավաթի խաղարկության մրցումներում տարբեր մրցաձևերից ընդհանուր առմամբ նվաճել է երկու ոսկե և երեք արծաթե մեդալ։

1994/95 մրցաշրջանի ավարտին հրաժեշտ տալով ակտիվ սպորտին՝ աշխատանքի է անցել Բուլղարիայի բիաթլոնի ֆեդերացիայում։

## Միջազգային նվաճումներ

## Ծանոթագրություններ

## Արտաքին հղումներ
* 

Կատեգորիա:Բիաթլոնիստներ
Կատեգորիա:Բիաթլոնիստուհիներ
Կատեգորիա:Բուլղար մարզուհիներ
Կատեգորիա:Մարզուհիներ
Կատեգորիա:Օլիմպիական խաղերի մասնակիցներ
Էդուարդո Ռիդել

**Էդուարդո Ռիդելը** (, ), բրազիլացի գործարար և քաղաքական գործիչ է։ 2023 թվականի հունվարի 1-ից կլինի Մատու Գրոսու դու Սուլ նահանգապետը։

## Կարիերա
1995թ.-ին նա ստանձնեց Մարաչաջուում գտնվող ընտանիքի գյուղական գույքի կառավարումը` ձեռք բերելով կառավարման փորձ ։

2015 թվականին Ռիդելը հրաժարական տվեց Ֆամասուլի նախագահի տնօրենի պաշտոնից (2012-2014 թվականներին)՝

## Մատո Գրոսսո դու Սուլի կառավարության թեկնածու
2022 թվականին նա առաջադրվել է նահանգային ընտրություններում Մատո Գրոսո դու Սուլում ՝ նահանգապետի պաշտոնում, իսկ Խոսե Կառլոս Բարբոսա ՝ (ավելի լավ հայտնի է ավելի շատ Barbosinha) փոխնահանգապետի պաշտոնում ։

2022 թվականի հոկտեմբերի 30-ին նա ընտրվել է նահանգապետ՝ հավաքելով 808,210 ձայն (56,90%)՝ Իր մրցակից Ռենան Կոնտարին թողնելով ձայների 43,10%-ը, ինչը հավասար է 612,113 ձայնի։ ։

Նրա երդմնակալությունը տեղի կունենա 2023 թվականի հունվարի 1-ին։ Նույն օրը, երբ նախագահ Լուիս Ինասիո Լուլա դա Սիլվան երդվելու է որպես նախագահ։

## Անձնական կյանք
1994 թվականին նա ամուսնացել է Մոնիկա Ռիդելի  հետ, որից ունի երկու երեխա՝ Մարսելան և Ռաֆայելը։

## Ծանոթագրություններ

Կատեգորիա:Բրազիլացի գործարարներ
Կատեգորիա:1969 ծնունդներ
Կատեգորիա:Ապրող անձինք
Կատեգորիա:Բրազիլիայի քաղաքական գործիչներ
Յուպիտեր-Ավիա

**Յուպիտեր-Ավիա,** ավիաընկերություն, որը տեղակայված էր Հայաստանի Էրեբունի օդանավակայանում։

## Պատմություն
Յուպիտեր-Ավիան ստեղծվել է 1998 թվականին և շահագործել է երկու Անտոնով Ան-24 ինքնաթիռներ։ Ընկերությունն իր գործունեությունը դադարեցրել է 2002 թվականին։

## Օդանավատորմ
2 x Անտոնով AN-24

## Ծանոթագրություններ
Դոնչո Դոնև

**Դոնչո Դոնև** (. ), բուլղարացի նախկին ֆուտբոլիստ, հարձակվող։ Հանդես է եկել մի շարք ակումբներում և Բուլղարիայի ֆուտբոլի ազգային հավաքականում։ Ներկայումս այդ երկրի ֆուտբոլիստների ընկերակցության (ասոցիացիայի) նախագահն է։

## Մարզական կարիերա
Դոնևն իր ֆուտբոլային կարիերան սկսել է՝ խաղալով հայրենի քաղաքի՝ Դիմիտրովգրադի ֆուտբոլային թիմում։ Այնուհետև հաջորդաբար հանդես է եկել մայրաքաղաքի բանակի կենտրոնական մարզական ակումբում (ԲԿՄԱ Սոֆիա), «Լոկոմոտիվ», «Լևսկի» թիմերում։ 1996 թվականի օգոստոսից մեկնել է Թուրքիա, խաղացել այդ երկրի բարձրագույն լիգայի «Սարիյեր», «Վանսպոր», «Չանաքկալե Դարդանելսպոր», «Դենիզլիսպոր» ակումբներում։

Բուլղարիայի ֆուտբոլի ազգային հավաքականի կազմում նա մասնակցել է երեք հանդիպման։ Այստեղ նրա առաջնելույթը եղել է 1992 թվականի օգոստոսի 25-ին Թուրքիայի ազգային հավաքականի դեմ ընկերական խաղում։

## Նվաճումներ
### Ակումբային

;ԲԿՄԱ Սոֆիա
* Բուլղարիայի ֆուտբոլի բարձրագույն խմբի առաջնության չեմպիոն (2). 1988–89 և 1989–90 մրցաշրջաններ
* Բուլղարիայի գավաթակիր (2)։ 1987–88 և 1988–89 մրցաշրջաններ
* Խորհրդային բանակի գավաթի խաղարկության հաղթող (2)։ 1988–89, 1989–90

;«Լոկոմոտիվ» Սոֆիա
* Բուլղարիայի գավաթակիր. 1994–95

;«Լևսկի» Սոֆիա
* Բուլղարիայի գավաթակիր. 1997–98

## Ծանոթագրություններ

## Արտաքին հղումներ
* Profile at LevskiSofia.info

Կատեգորիա:Բուլղարացի ֆուտբոլիստներ
Կատեգորիա:Բուլղարիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Խրիստո Մարկով

**Խրիստո Գանչև Մարկով** (. ), բուլղարացի նախկին թեթևաթլետ, եռացատկորդ։ Հռչակվել է հատկապես 1988 թվականին Սեուլում անցկացված ամառային օլիմպիական խաղերի չեմպիոնի տիտղոսը նվաճելու և օլիմպիական ռեկորդ սահմանելու շնորհիվ։ Դարձել է նաև աշխարհի և Եվրոպայի առաջնությունների հաղթող ու ռեկորդակիր։ Ակտիվ սպորտին հրաժեշտ տալուց հետո զբաղվել է մարզչական աշխատանքով. մասնավորապես՝ 1997-ից մինչև 2008 թվականը մարզել է իր հայրենակցուհի Թերեզա Մարինովային, ով նույնպես նվաճել է եռացատկի օլիմպիական չեմպիոնի տիտղոսը՝ հաղթանակ տանելով 2000 թվականին Սիդնեյում անցկացված ամառային օլիմպիական խաղերում։
255px|մինի|ձախից|Խրիստո Մարկովի աստղը Սոֆիայի՝ Բուլղարական բանակի մարզադաշտի փառքի ճեմուղում

Խրիստո Մարկովը *Բուլղարիայի Ժողովրդավարական միություն* (Съюз на демократичните сили) կուսակցության ցուցակով ընտրվել է այդ երկրի օրենսդիր մարմնի՝ Ազգային ժողովի պտգամավոր։

Նրան շնորհվել է Բորովո բուլղարական քաղաքի պատվավոր քաղաքացու կոչում։

## Ռեկորդներ
* Պատանիների համաշխարհային ռեկորդ -  17,42 մ (1984). աշխարհի լավագույն պատանի եռացատկորդների ցանկում Մարկովն զբաղեցնում է 2-րդ տեղը։
* Հեռացատկի Եվրոպայի մարզադահլիճային ռեկորդ -  8,23 մ (1985). դա լեգենդար Իգոր Տեր-Հովհաննիսյանի 1966 թ. սահմանած ռեկորդի կրկնությունն էր։ Գերազանցել է Ռոբերտ Էմիյանը 8,27 մ արդյունքով։
* Եվրոպայի տղամարդկանց ռեկորդ -  17,92 մ (1987)։ 8 տարի անց գերազանցել է բրիտանացի Ջոնաթան Էդուարդսը 17,98 մ արդյունքով։
* Օլիմպիական ռեկորդ - 17,61 մ (1988)։ 4 տարի անց գերազանցել է ամերիկացի Մայք Քոնլին 17,63 մ արդյունքով։

## Լավագույն անձնական արդյունքները
* Եռացատկ - 17.92 (1987)
* Հեռացատկ - 8.23
* Ձողացատկ - 5.40 (1994)

## Ծանոթագրություններ

## Գրականություն
Ekkehard zur Megede: The Modern Olympic Century 1896—1996 Track and Field Athletics, Berlin 1999, publiziert über Deutsche Gesellschaft für Leichtathletik-Dokumentation e.V.

## Արտաքին հղումներ
Олимпийският шампион Христо Марков положи клетва като депутат, vesti.bg, 10 март 2004 г.
* 

Կատեգորիա:Օլիմպիական չեմպիոններ
Կատեգորիա:Բուլղարացի մարզիկներ
Կատեգորիա:Բուլղարացի օլիմպիական չեմպիոններ
Կատեգորիա:Բուլղարիայի խորհրդարանի պատգամավորներ
Սերգեյ Ալեքսանով

**Սերգեյ Ալեքսանով** (, ), ուկրաինացի ֆուտբոլիստ, կիսապաշտպան։

## Կենսագրություն
Սերգեյը ծնվել է 1990 թվականի փետրվարի 12-ին Դնեպր քաղաքում։ Ֆուտբոլի մանկական պատանեկական լիգայում հանդես է եկել տեղական՝ «Դնեպր-75», «Ինտեր», «Դնեպր» թիմերի կազմում։ Իր կարիերիայի սկզբում հանդես է եկել հարձակվողի դիրքով, ավելի ուշ նախաորակավորվել է որպես հարձակվողակ կիսապաշտպան։ Պրոֆեսիոնալ ֆուտբոլում   առաջին խաղով հանդես է եկել 2008 թվականի ապրիլի 3-ին Ուկրաինայի առաջնության խաղում «Արսենալի» (Բելայա Ցերկով) կազմում։ Սերգեյն այս թիմում խաղացել է մինչև 2013 թվականի սկզբին։ Այս շրջանում Բելոյա Ցերկով ակումբում անցկացրել է 137 հանդիպում, խփել 4 գոլ։ Արսենալի կազմում Ալեքսանովը դարձել է երկրորդ լիգայի արծաթե մրցանակակիր։ Հաջորդ մեկուկես տարվա ընթացքում խաղացել է դոնեցկյան «Օլիմպիկ» ուկրաինական ֆուտբոլային ակումբում, որի կազմում 2014 թվականին դարձել է առաջին լիգայի հաղթող։ 2014 թվականի ամռանը «Օլիմպիկ» ակումբը բարձրացել է Պրեմիեր լիգա, իսկ Ալեքսանովը մնում է առաջինում` տեղափոխվելով «Գորնյակ Սպորտ» ֆուտբոլային ակումբ։ Կիսապաշտպանի հաջորդ թիմը դարձել է «Կրեմենը», որի հետ Ալեքսանովը դարձել է երկրորդ լիգայի բրոնզե մեդալակիր։ 2015 թվականի գարնանն ու աշնանը խաղացել է կրամատորսկյան «Ավանգարդ» ֆուտբոլային ակումբում։ 2015 թվականի դեկտեմբերի սկզբին տեղափոխվել է «Ինգուլեց» ակումբ։ 2016 թվականի դեկտեմբերի վերջին դուրս է եկել պետրովսկյան թիմից։ 2017 թվականի գարնանը միացել է «Նիկոլաև» ակումբին։ Նոր թիմի դեբյուտային խաղում նա գոլ է խփում իր նախկին ակումբին` «Ինգուլեցին»։ Նիկոլաևցիների կազմում խաղացել է 2016-2017 թվականների Ուկրաինայի գավաթի կիսաեզրափակչում։

## Ծանոթագրություններ

## Արտաքին հղումներ
* 
* 
* 
* Խաղացողի պրոֆիլը` ukr-football.org.ua. կայքում

Կատեգորիա:Տղամարդկանց ֆուտբոլի հարձակվողներ